‏כ"ט אדר תש"פ

‏25/03/2020

**עבור:**

מנהלי היישובים

יו"ר וועדי היישובים

מנהלי הצח"י ביישובים

הנדון:המלצות המועצה האזורית בהמשך להנחיות משרד הבריאות

צהרים טובים,

אנו מביאים בפניכם מספר תקנות שאושרו על ידי הממשלה ומשרד הבריאות. ההנחיות החדשות ייכנסו לתוקף כבר היום (רביעי), החל מהשעה 17:00 ולמשך תקופה של 7 ימים.

התקנות כוללות צמצום נוסף של היציאה למרחב הציבורי, הטלת אחריות על מעסיקים, סגירות חנויות שאינן חיוניות והטלת הגבלות על תחבורה ציבורית.

להלן ההנחיות העדכניות:

על פי תקנות החירום החדשות, לא ניתן יהיה לצאת ממקום מגורים או ממקום שהייה קבוע למרחב הציבורי אלא לאחת מהפעולות או המטרות הבאות:

• הגעה של עובד למקום עבודה מותר על פי התקנות.

• הצטיידות במזון, תרופות, מוצרים חיוניים וקבלת שירותים חיוניים.

• קבלת שירות רפואי.

• תרומת דם.

• הליך משפטי.

• הפגנה.

• הגעה לכנסת.

• לצורך טיפול במסגרות רווחה.

• יציאה של יחיד או של אנשים הגרים באותו מקום לזמן קצר ובמרחק של עד 100 מטרים ממקום המגורים.

• סיוע רפואי לאדם אחר או סיוע לאדם עם קושי או מצוקה הדורש סיוע.

• תפילה במקום פתוח, הלוויה, חתונה וברית וכן יציאת אישה לטבילה במקווה נשים ובלבד שתיאמה מראש את מועד הגעתה.

• העברה של קטין למסגרות חינוך לילדי עובדים חיוניים ומסגרות מיוחדות (בהתאם לפקודת צו בריאות העם).

• העברה של קטין, שהוריו חיים בנפרד, על ידי אחד מהוריו, לביתו של ההורה השני.

• העברה של קטין שההורה האחראי עליו נדרש לצאת לצורך חיוני ואין במקום המגורים אחראי שניתן להשאיר את הקטין בהשגחתו.

עוד הוחלט כי יצומצמו שירותי התחבורה הציבורית לכדי 25% מהקיים.

שירותי מוניות יתאפשרו רק עם נוסע אחד או עם מלווה נוסף לצורך רפואי, כשהנוסעים יישובים במושב האחורי כשחלונות הרכב פתוחים.

התקנות קובעות כי במרחב הציבורי ובמקומות העבודה ישמר מרחק של 2 מטרים לפחות בין אדם לאדם.  
בנסיעה חיונית ברכב פרטי יהיו עד 2 נוסעים. כן מותרים שירותי הסעה למקומות עבודה בכפוף למגבלות.

נוסף על כך נקבע כי על המעסיק מוטלת החובה למדוד חום בכניסה למקום העבודה. לא תותר כניסת אדם עם חוץ גוף העולה על 38 מעלות צלזיוס.

לצד זאת, יורשו לפעול שירותי משלוחים למזון, עיתונים וכן שירותים חיוניים לתחזוקת הבית, מוצרי חשמל, מוצרי ושירותי תקשורת ואביזרים רפואיים. מכירה מקוונת עם משלוח מותרת לכל סוגי המוצרים. בשירות משלוחים למקום מגורים, המשלוח יונח מחוץ לפתח בית המגורים.

עסקים למכירת מזון לצריכה מחוץ לבית האוכל ובשירות משלוחים בלבד, בתי מרקחת, מכוני אופטיקה או חנות שעיקר עיסוקה מכירת מוצרי היגיינה, יפעלו בכפוף לשמירה על מרחק של 2 מטרים בין אנשים, ומניעת צפיפות של אנשים, כך שבכל עת לא ישהו בתוך החנות לקוחות ביחס של יותר מ-4 אנשים לכל קופה רושמת פעילה.

נקבע כי הפרת האיסורים תהווה עבירה פלילית, שתאפשר גם הטלת קנס מנהלי על המפרים, וכן נקבעו בתקנות סמכויות לשוטרים לצורך אכיפת ההוראות הרלוונטיות.

מעבר לתקנות האמורות, נחזור ונדגיש את הצורך המשותף להישמע לכללים על מנת למגר את התפשטות הנגיף. על אוכלוסיית בני ה-60 ומעלה, בדגש על קשישים ואוכלוסיות בסיכון להישאר בביתם ולא להסתכן ביציאה למרחב.

* **יש להמשיך להקפיד על הנחיות משרד הבריאות, בדגש על מניעת התקהלות במקומות ציבוריים והקפדה על כך שאנשים יישארו בביתם.**
* **המשיכו לעדכן ולאסוף מידע עבור תיק מודיעין אוכלוסייה ביישובכם. הדבר חשוב מאד לצרכי בקרה ודאגה לאנשינו.**
* **שימו לב- אלכוג'ל הוא חומר חיטוי דליק. יש לשים לב לא לקרב את הידיים לאש, לאחר השימוש בחומר.**
* **לידיעתכם, חולי קורונה הנמצאים באשפוז ביתי, יכולים ליצור קשר עם מוקד משרד הבריאות ב-5400\* ולבקש העברה לשהייה במלונית. ההעברה בהתאם לשיקולי המוקד.**
* **אישורי מעבר לעובדים חיוניים:**

נחדד שוב כי נכון לרגע זה אין דרישה להצגת אישורי מעבר לעובדים חיוניים. מסמך רשמי בנושא נשלח אליכם אתמול.

* **פעילות הצרכניות היישוביות:**

היום יצא נוהל מומלץ ליישום בנוגע לצרכניות היישוביות.

* **רכש ציוד בצורה מרוכזת:**

המועצה עושה כל שיכולתה לרכוש ציוד ותפרסם מעת לעת רשימת ציוד זמינה. היום נשלחה במייל רשימת ציוד קיים.

* **רווחה:**

היום יצא מנשר המרכז מידע המתאים לרכזי רווחה, צח"י רווחה ופעילי הרווחה ביישובים.  
היום ב 17:00 יערך מפגש זום לרכזי הוותיקים בישובים.

* **מפגש 'קפה מישיגנשי' לנשות העמק והסביבה**:   
  יתקיים כמתוכנן באמצעות ה- ZOOM. מוזמנות להגיע וירטואלית, לשוחח, להקשיב, לשתף ובעיקר לנסות להבין איך שורדים את התקופה הזו ואיך צומחים ממנה הלאה.

הרשמה [כאן](https://docs.google.com/forms/d/e/1FAIpQLSc2OdS3QhgvSNe1hAUl1wagVVEUq1HV_hWlKxjCi94rq7rVIA/viewform?fbclid=IwAR1Ke_KZQPP97442qK85R3braNxSm6RS22Bhcy6UPUPWZWFltFIgvTI2XAU)

* **השירות הפסיכולוגי:**

בימים אלו, במציאות המורכבת והמשתנה בצל איום הקורונה, צוות הפסיכולוגים בשרות הפסיכולוגי של עמק יזרעאל החליט לפתוח ערוצים נוספים לקשר ישיר שלכם איתם: הורים, ילדים וצוותים חינוכיים.

אנו מזמינים אתכם לשתף ולהיוועץ בהם בכל דבר ועניין ולקבל מענה מקצועי, **בקבוצה ייעודית שהוקמה בווצאפ-** [**כאן**](https://wa.me/97246520063) וקבוצה סגורה שהוקמה בפייסבוק- [כאן](https://m.facebook.com/groups/140478267400851?src=email_notif).

* **מחלקת התנדבות:**

היום נשלח מסמך עדכני עם נוהל הפעלת מתנדבים בחקלאות וההנחיות האחרונות לגבי הפעלת מתנדבים בוגרים.

* משרד התעסוקה:

**המשרד פתח קורסים חינמיים אונליין, למשל קורס אקסל, אקסל למתקדמים, אנגלית עסקית, תוכנות אופיס, שפות, קידום אתרים ועוד.**

**לינק להצטרפות בחינם:** <https://bit.ly/2UgfXFu>

* צוות האבטלה של סניף ביטוח לאומי עפולה יהיו בדף הפייסבוק של של מעברים בעמק בצ'ט לייב, מחר (26.3) ויענו בשרשור תגובות מסודר על שאלות בנוגע לפיטורין וחל"ת בתקופת הקורונה. החל מהשעה 10:00-11:00.  
  מוזמנים לשלוח שאלות מראש לכתובת המייל - [mira@mhk.co.il](mailto:mira@mhk.co.il)
* נזכיר שוב טלפונים חשובים:

\* מוקד קול הבריאות:  5400\*

\* מוקד מד"א: 101

\* חמ"ל הבריאות הלאומי: 03-6932323 פעיל בכל שעות היממה

\* כתובת אתר משרד החינוך: פורטל משרד החינוך להורים, מוסדות חינוך ורשויות <https://edu.gov.il/owlheb/Pages/default.aspx>

**מענה לשאלות בנושא קורונה ובידודי בית, ניתן גם על ידי מוקדי כלל קופות החולים**;

מכבי: 3555\*

מאוחדת: 3833\*

כללית: 2700\*

לאומית: 1-700-507-507

* **המועצה מציעה לכם בתקופה זו, שירותי טיפול רגשי**:

1. **קו חם 24/7 דרך מוקד המועצה**- פסיכולוגים ועובדים סוציאליים נותנים מענה.
2. **שירות לכלל האוכלוסייה**-  ניתן לפנות סביב מצבי לחץ ודחק, לקבלת טיפול רגשי מרחוק (טלפון, סקייפ, זום).

2 פגישות ראשונות ללא עלות! המשך טיפול כרוך בתשלום מסובסד. אורך פגישה 30 דקות. בטלפון 04-6520066 או דרך מוקד המועצה**.**

1. **שירות למשפחות עם ילדים**- הפסיכולוגים של המועצה זמינים עבורכם לכל התייעצות בטלפון 04-6520063 או דרך מוקד המועצה

חדר המצב במוקד המועצה, ימשיך לפעול במתכונת של 24 שעות, למתן מענה לתושבים וליישובים במגוון נושאים, במספר:04-6520100.

שלכם,

דוברות המועצה